**הכנסת העשרים-וארבע**

**מושב שני**

**פרוטוקול מס' 260**

**מישיבת ועדת הכספים**

**יום רביעי, י"ב בניסן התשפ"ב (13 באפריל 2022), שעה 12:27**

**סדר היום:**

 << נושא >> הצעת תקנות התעבורה (הוראת שעה), התשפ"ב- 2022- סכומי האגרות לעניין רישוי רכב פרטי ומסחרי קל << נושא >>

**נכחו:**

**חברי הוועדה:**

אלכס קושניר – היו"ר

ינון אזולאי

נעמה לזימי

נירה שפק

**חברי הכנסת:**

שלמה קרעי

**מוזמנים:**

|  |  |  |
| --- | --- | --- |
| ברוני חירמן | – | מנהלת אגף כלכלה בפועל, משרד התחבורה והבטיחות בדרכים |

**משתתפים באמצעים מקוונים:**

|  |  |  |
| --- | --- | --- |
| ספיר דדון | – | עו"ד, משרד התחבורה והבטיחות בדרכים |
| אריאל הבר | – | רפרנט תחבורה אגף תקציבים, משרד האוצר |
| איילת פלדמן | – | עו"ד, ייעוץ וחקיקה - אזרחי, משרד המשפטים |
| יהודה בר אור | – | יו"ר, איגוד המוניות הארצי |

**ייעוץ משפטי:**

שלומית ארליך

**מנהל הוועדה:**

טמיר כהן

**רישום פרלמנטרי:**

חיה הורביץ-בכר, חבר תרגומים

 << נושא >> הצעת תקנות התעבורה (הוראת שעה), התשפ"ב- 2022- סכומי האגרות לעניין רישוי רכב פרטי ומסחרי קל << נושא >>

 << יור >> היו"ר אלכס קושניר: << יור >>

חברים, אני מחדש את דיוני הוועדה. אנחנו עוברים לסעיף השלישי בסדר היום הצעת תקנות התעבורה (הוראת שעה), התשפ"ב- 2022- סכומי האגרות לעניין רישוי רכב פרטי ומסחרי קל. מי מציג?

 << אורח >> ברוני חירמן: << אורח >>

ברוני חירמן, משרד התחבורה.

 << יור >> היו"ר אלכס קושניר: << יור >>

בבקשה.

 << דובר\_המשך >> ברוני חירמן: << דובר\_המשך >>

אז אנחנו מבקשים לתקן טעות שנפלה בעדכון אגרות שוטף בשנה שעברה, ולהפחית לתקופה של שנה את אגרות הרכב הפרטי והמסחרי על שלושה וחצי טון, כפי שקבועים בתוספת הראשונה לתקנות התעבורה, בסכומי הפרשי גבייה עודפת שנוצרה עקב אותה טעות מצערת, שהייתה בעדכון אגרות שנכנסו לתוקף ביום 1 באפריל 2021.

ההסדר מן הסוג הזה, בעבר, אושר במסגרת הסכם פשרה בתביעה ייצוגית פטרסקו שהוגשה נגד המדינה בגין הצמדה בשנת 2003, כאשר מדד המחירים לצרכן ירד לראשונה אחרי תקופה ארוכה של אינפלציה, ותקנות התעבורה היו מנוסחות בלשון של עדכון אגרות בהתאם לשיעור עליית המדד, כאשר בפועל הייתה ירידת המדד ולא עדכנו את האגרות.

מספר שנים רב לאחר מכן, המשרד נתבע, ובהסכם הפשרה שאושר על ידי בית משפט הגענו להסדר דומה של הפחתת אגרות בהפרשי גבייה בעצם לתקופה קצובה.

 << יור >> היו"ר אלכס קושניר: << יור >>

איך אתם מוודאים שהטעות הזאת לא חוזרת על עצמה בפעם השלישית?

 << דובר\_המשך >> ברוני חירמן: << דובר\_המשך >>

משפרים את הבקרות. לא, בפעם הראשונה לא הייתה טעות, פעלנו בהתאם לתקנות ולאחר - - -

 << יור >> היו"ר אלכס קושניר: << יור >>

אז זו הפעם הראשונה שאתם עושים טעות כזאת?

 << דובר\_המשך >> ברוני חירמן: << דובר\_המשך >>

כן.

 << יור >> היו"ר אלכס קושניר: << יור >>

אז איך אתם מוודאים שזה לא יקרה בפעם השנייה?

 << דובר\_המשך >> ברוני חירמן: << דובר\_המשך >>

אז משפרים את הבקרות - - -

 << דובר >> ינון אזולאי (ש"ס): << דובר >>

לא, זו לא הפעם הראשונה, אם זו הפעם השלישית שמשנים אז זו כבר הפעם השלישית.

 << אורח >> ברוני חירמן: << אורח >>

לא, שוב, אני אסביר. מה שאנחנו עושים כאן זה שאנחנו נשענים על הסדר שאושר בזמנו על ידי בית משפט, כאשר המשרד לא עשה טעות, המשרד פעל בהתאם לתקנות תעבורה, וקיבל גם חוות דעת של המשנה ליועץ המשפטי לממשלה, שיש לפעול בהתאם ללשון התקנות ולפעול לתיקון מנגנון ההצמדה, ובאמת, פעלנו לתיקון מנגנון ההצמדה.

מה שהיה אז בזמנו, זה שאחרי תקופה מאוד ארוכה של אינפלציה, לראשונה ירד מדד המחירים לצרכן, ותקנות התעבורה היו מנוסחות בלשון של עדכון בהתאם לעליית המדד, ואז לא הייתה עלייה אז לא היה עדכון, וזה בהתאם ללשון התקנות, כשגם היועץ המשפטי לממשלה תמך בפרשנות הזאת.

 << דובר >> ינון אזולאי (ש"ס): << דובר >>

עכשיו לכמה שנים זה? זה שעכשיו.

 << אורח >> ברוני חירמן: << אורח >>

לא, עכשיו אנחנו מדברים על טעות שנמשכה שנה אחת, ואנחנו רוצים לתקן אותה במשך שנה אחת בהוראת שעה, על ידי הפחתת סכומים שקבועים בתקנות בהפרשי גבייה.

 << דובר >> ינון אזולאי (ש"ס): << דובר >>

כמה רכבים, כמה בעלי רכבים נמצאים בתוך זה? יש לכם את הנתונים?

 << אורח >> ברוני חירמן: << אורח >>

כל כלי הרכב הפרטיים והמסחריים במדינה, זה כשלושה מיליון וחצי כלי רכב.

 << דובר >> ינון אזולאי (ש"ס): << דובר >>

אוקיי, עכשיו בתוך השלושה וחצי מיליון כלי הרכב, הרי יש כאלה שעכשיו אין להם רכב, אז בעצם הם שילמו ולא יקבלו, נכון שזה סכום מזערי.

 << אורח >> ברוני חירמן: << אורח >>

זה נכון, אבל שוב, זה הכי טוב בהתאם לייעוץ המשפטי שקיבלנו ממשרד המשפטים, וזאת גם חוות הדעת המשפטית של הלשכה המשפטית אצלנו במשרד התחבורה, זה הכי טוב שניתן לעשות בנסיבות העניין.

 << דובר >> ינון אזולאי (ש"ס): << דובר >>

כלומר, גם אדם שלא היה לו רכב ועכשיו יש לו רכב, אז הוא כן יקבל?

 << אורח >> ברוני חירמן: << אורח >>

הוא יקבל, כן.

 << דובר >> שלמה קרעי (הליכוד): << דובר >>

כמו שכתוב, ינון, מי שגזל את הציבור ולא יודע איך להחזיר, עושה צרכי רבים.

 << דובר >> ינון אזולאי (ש"ס): << דובר >>

אז אתם עושים צרכי רבים פה, למען כולם?

 << אורח >> ברוני חירמן: << אורח >>

אנחנו חושבים שאנחנו מכסים - - -

 << דובר >> ינון אזולאי (ש"ס): << דובר >>

בשנה הבאה, כפי ששאל היו"ר, אתם בטוחים שזה לא יקרה? הוא שאל את זה בצורה יותר עדינה.

 << אורח >> ברוני חירמן: << אורח >>

אנחנו משפרים את הבקרות שלנו, ואנחנו כן בהחלט נפעל לכך שזה לא יחזור על עצמו. זאת טעות מאוד מאוד מצערת, אבל לפחות גילינו אותה יחסית מהר.

 << דובר >> שלומית ארליך: << דובר >>

עכשיו מה לגבי התאריך? בפורמט הראשון כתבתם שזה היה מהתקופה שמיום 1 באפריל, אני חושבת, ועכשיו זה מיום 1 ביוני.

 << אורח >> ברוני חירמן: << אורח >>

כן, אני אסביר את עניין התאריך. מכיוון שהטעות הזאת התגלתה עקב עדכון אגרות שוטף שנכנס לתוקף כבר ביום 1 באפריל, אז החשיבה במקור הייתה להספיק לסיים את כל התהליך של האישור, שכולל כמובן אישור ועדת אגרות, וחתימת שר האוצר, ואישור של ועדת כספים.

חשבנו שנספיק לסיים את התהליך כך שההפחתה תתחיל כבר ביום 1 באפריל השנה, אבל מכיוון שהרישיונות נשלחים לתשלום חודשיים לפני, אנחנו מפיקים את הוראות התשלום לגבי חידושי הרישיון, אז אנחנו חייבים את החודשיים האלה ממועד האישור ועד לכניסת התיקון לתוקף.

 << דובר >> שלומית ארליך: << דובר >>

אז עכשיו אתם רוצים שזה יהיה מיום 1 ביוני?

 << אורח >> ברוני חירמן: << אורח >>

עכשיו אנחנו מבקשים שזה יהיה מיום 1 ביולי, מכיוון שאנחנו כבר בתוך אפריל, ואנחנו למעשה יום לפני פסח. אם אנחנו רוצים שיהיה לציבור חודשיים כרגיל לשלם את הרישיונות, אז אנחנו צריכים לעשות את הנפקת הרישיונות עם הסכומים המופחתים המתוקנים, למעשה ביום 1 במאי, כדי שיהיה את מאי ויוני, חודשיים, לגבי רישיונות שנכנסים לתוקף ביום 1 ביולי.

 << דובר >> ינון אזולאי (ש"ס): << דובר >>

ואלה שנכנסים לתוקף לאחר מכן, הם ימשיכו לקבל?

 << אורח >> ברוני חירמן: << אורח >>

הם ימשיכו לקבל, כן.

 << דובר >> ינון אזולאי (ש"ס): << דובר >>

עד שתסיימו?

 << אורח >> ברוני חירמן: << אורח >>

הם ימשיכו במהלך שנה.

 << דובר >> ינון אזולאי (ש"ס): << דובר >>

עד שתסיימו את כל הסבב?

 << אורח >> ברוני חירמן: << אורח >>

עד שנגמור את הסבב של שנה. היה עודף גבייה שנפרס על פני שנה, וגם בעצם ההפחתה תהיה פרוסה על פני שנה.

 << דובר >> ינון אזולאי (ש"ס): << דובר >>

ורכבים שכל חצי שנה עושים את אגרת הרישוי שלהם?

 << דובר >> שלמה קרעי (הליכוד): << דובר >>

אבל עכשיו אתם עדיין לא בעודף גבייה? עכשיו תיקנתם את העודף הזה?

 << אורח >> ברוני חירמן: << אורח >>

לא, זה התיקון.

 << דובר >> ינון אזולאי (ש"ס): << דובר >>

זה התיקון.

 << דובר >> שלמה קרעי (הליכוד): << דובר >>

ומתי התחיל עודף הגבייה?

 << אורח >> ברוני חירמן: << אורח >>

ביום 1 באפריל שנה שעברה.

 << דובר >> שלמה קרעי (הליכוד): << דובר >>

אז יש לכם יותר משנה עודף.

 << אורח >> ברוני חירמן: << אורח >>

לא, רגע, אנחנו עכשיו כבר באגרות שהן נכונות - - -

 << דובר >> שלמה קרעי (הליכוד): << דובר >>

אה, שהן נכונות.

 << אורח >> ברוני חירמן: << אורח >>

שהן נכונות, החל מיום 1 באפריל השנה.

 << דובר >> שלומית ארליך: << דובר >>

מיום 1 באפריל כבר פרסמתם את התיקון?

 << אורח >> ברוני חירמן: << אורח >>

פרסמנו סכומים נכונים, כאילו לא הייתה טעות.

 << יור >> היו"ר אלכס קושניר: << יור >>

אה אוקיי, אז אתם בעצם באים לתקן את הטעות שהייתה באפריל 2021?

 << דובר\_המשך >> ברוני חירמן: << דובר\_המשך >>

מיום 1 באפריל 2021 עד ליום 31 במרץ 2022.

 << דובר >> ינון אזולאי (ש"ס): << דובר >>

זה קצת סותר, 1 באפריל ותיקון נכון.

 << יור >> היו"ר אלכס קושניר: << יור >>

לא, אם אתה עושה את זה שנה אחרי שנה זה בסדר, זה מתאזן. אבל אני רגע רוצה לשמוע את העמדה של משרד המשפטים.

 << דובר >> ינון אזולאי (ש"ס): << דובר >>

לא, אבל לגבי החצי שנה, אגרת רישוי של חצי שנה - - -

 << יור >> היו"ר אלכס קושניר: << יור >>

שנייה, רגע, יש לנו את משרד המשפטים? הם בזום או בדיון?

 << דובר >> שלומית ארליך: << דובר >>

היא בזום.

 << יור >> היו"ר אלכס קושניר: << יור >>

איילת פלדמן?

 << אורח >> איילת פלדמן: << אורח >>

נכון, שלום.

 << יור >> היו"ר אלכס קושניר: << יור >>

שלום איילת.

 << דובר\_המשך >> איילת פלדמן: << דובר\_המשך >>

ראשית, אני רוצה להתנצל על הזום, פשוט לאור ההתראה הקצרה על הקדמת מועד הדיון, להגיע מהמיקום שלנו במזרח העיר זה לא ריאלי.

 << יור >> היו"ר אלכס קושניר: << יור >>

סלחנו לך.

 << דובר\_המשך >> איילת פלדמן: << דובר\_המשך >>

ואני מודה על הגמישות של ההשתתפות בזום. אז אכן, כפי שציינה נציגת משרד התחבורה, התבררה טעות בגבייה, ומשרד התחבורה גבה ביתר את האגרות במשך שנה. כמו שהובהר הרגע, הגבייה ביתר הופסקה.

הגבייה הייתה מתוחמת לשנה אחת, ברגע שהתגלתה הטעות אז הופסקה הגבייה ביתר, ומשרד התחבורה והממשלה החליטו להחזיר, בקירוב, את הסכומים שנגבו ביתר.

אכן, כפי שצוין, אין פה החזר מלא, חלק מהציבור מקבל יותר ממה שהוא אמור לקבל, חלק מהציבור מקבל פחות ממה שהוא היה אמור לקבל, אבל בסופו של דבר האיזון הוא איזון כזה שהאגרות מוחזרות, וההסדר, בעינינו, הוא מידתי, וכמו שצוין, אנחנו אישרנו אותו.

אם אני לוקחת בהשאלה מחוק תובנות ייצוגיות, אז יש לנו בסעיף 9 לחוק תובנות ייצוגיות, שם מדובר בתביעת השבה נגד רשות מינהלית, למעשה כאשר הרשות המינהלית מודיעה על חדילה, היא כלל אינה צריכה להחזיר סכומים שנגבו ביתר, ובכך למעשה, משרד התחבורה פועל אפילו לפנים משורת הדין האזרחי, אבל במישור הדין הציבורי אנחנו חושבים שכך ראוי, לעשות מאמץ - - -

 << דובר >> שלומית ארליך: << דובר >>

לא, אבל גם בואי נזכור, שבכל זאת היו מקרים כאלה בעבר והכסף הוחזר.

 << אורח >> איילת פלדמן: << אורח >>

כן, אבל אז בזמנו כשהיה את זה, אם אני זוכרת נכון ברוני ציינה שזה היה ב-2003.

 << דובר >> שלומית ארליך: << דובר >>

אבל היו עוד מקרים כאלה.

 << אורח >> איילת פלדמן: << אורח >>

חוק תובנות ייצוגיות הוא משנת 2006, ובעצם, ההגנות המיוחדות שיש למדינה היום, למיטב ידיעתי לא היו קיימות אז. כלומר, היום, כאשר יש הודעת חדילה, הרשות לא צריכה להחזיר, ואנחנו כאן פועלים אפילו מעבר למה שצריך לפעול, ולכן בעינינו ההסדר הוא גם מידתי וראוי.

אני אוסיף עוד דבר, שכמובן הטעות הזאת התגלתה באופן עצמאי על ידי משרד התחבורה, ומשרד התחבורה כבר פעל בתוך הממשלה לאישור החזר הגבייה הזה, מיד כשהתגלתה הטעות. אנחנו יודעים שהיו פרסומים בתקשורת על העניין הזה, אבל הפעולה של משרד התחבורה, וגם האישורים שלנו, ניתנו עוד לפני כן.

 << יור >> היו"ר אלכס קושניר: << יור >>

אוקיי, יש לי שאלה. מה סך הגבייה ביתר? בכמה כסף גביתם יותר?

 << אורח >> ברוני חירמן: << אורח >>

לפי ההערכות שעשינו, זה 30 וחצי מיליון שקלים.

 << יור >> היו"ר אלכס קושניר: << יור >>

30 וחצי מיליון שקלים.

 << דובר >> שלמה קרעי (הליכוד): << דובר >>

כמה אתם מחזירים? 30 וחצי או 40?

 << אורח >> ברוני חירמן: << אורח >>

לא, אנחנו נחזיר קצת יותר, בגלל שכמות כלי הרכב גדלה אז ההחזר יהיה קצת יותר גדול.

 << דובר >> ינון אזולאי (ש"ס): << דובר >>

אוקיי, לגבי רכבים שהרישוי שלהם הוא כל חצי שנה, לרכב שהוא ישן, אז איך גביתם ממנו ואיך אתם מחזירים לו. זה בדרך כלל ברכבי אספנות, אם אני לא טועה, זה אחת לחצי שנה.

 << דובר >> שלמה קרעי (הליכוד): << דובר >>

אז הם יקבלו פעמיים את ההנחה.

 << אורח >> ברוני חירמן: << אורח >>

אז הם יקבלו, הם משלמים את החלק היחסי והם יקבלו פעמיים את החלק היחסי.

 << דובר >> ינון אזולאי (ש"ס): << דובר >>

כלומר, את נותנת להם את זה בפעמיים גם?

 << אורח >> ברוני חירמן: << אורח >>

כמו שהם מחויבים, כך גם ההחזר. זאת אומרת, החישוב הרי הוא אל מול האגרה לשנה, אז הם מחויבים בהתאם לחלק היחסי, אז גם ההחזר יהיה בהתאם לחלק היחסי, כחלק מהאגרה הכוללת.

 << דובר >> נירה שפק (יש עתיד): << דובר >>

מה עם הגילוי הנאות לגבי המכירה?

 << יור >> היו"ר אלכס קושניר: << יור >>

לגבי מה?

 << דובר\_המשך >> נירה שפק (יש עתיד): << דובר\_המשך >>

אלה שמכרו, הם לא יקבלו.

 << דובר >> ינון אזולאי (ש"ס): << דובר >>

זה מה שאמרתי, הם לא יקבלו.

 << יור >> היו"ר אלכס קושניר: << יור >>

אז זה בדיוק מה שאמרה הנציגה של משרד המשפטים.

 << דובר >> ינון אזולאי (ש"ס): << דובר >>

הם עושים להם קיזוז עם אלה שלא היה להם והם כן מקבלים, ולכן זה יוצא להם גם ביתר.

 << דובר >> נירה שפק (יש עתיד): << דובר >>

כן, אני יודעת, שמעתי, הקשבתי וגם דיברנו, אני רק אומרת שחשוב גם בגילוי נאות להגיד בשפה ברורה לציבור, שמי שקנה ומכר, אז זה נלקח ונבדק, ובגלל הבעיה הטכנית זה כך. חשוב רק להגיד את זה.

 << דובר >> שלומית ארליך: << דובר >>

אתם יודעים להגיד כמה כלי רכב ירדו בשנה הזאת?

 << אורח >> ברוני חירמן: << אורח >>

כמה כלי רכב ירדו? רק שנייה, יש לי מספרים מדויקים. העניין הוא, שבשנת 2021 ירדו 111,415 רכבים, אבל יש להניח שנקנו רכבים אחרים במקום אלה.

 << דובר >> נירה שפק (יש עתיד): << דובר >>

אני שאלתי את השאלה, רק שיהיה ברור - - -

 << יור >> היו"ר אלכס קושניר: << יור >>

לא, אבל נגיד יכול להיות מצב שלאדם שהיה רכב פרטי והוא מכר אותו וקיבל רכב מהעבודה, אז הוא לא מקבל?

 << דובר >> ינון אזולאי (ש"ס): << דובר >>

כן, כן, היא אמרה את זה.

 << דובר >> נירה שפק (יש עתיד): << דובר >>

אני דיברתי בדיוק על שינוי בעלות.

 << דובר >> שלומית ארליך: << דובר >>

אז כמה אמרת שירדו?

 << אורח >> ברוני חירמן: << אורח >>

111,415 כלי רכב ביטול סופי, הם נמחקו ממצבת כלי הרכב.

 << דובר >> נירה שפק (יש עתיד): << דובר >>

ההערה שהערתי זה לגבי שינוי בעלות. מה שאני הערתי קודם זה שגם יהיו אנשים שיגידו שהם שילמו ומכרו, האמירה שנאמרה כאן, אם הבנתי נכון, שאין אפשרות מבחינת המנגנון לוודא את זה, ולכן אנחנו צריכים להגיד גם את זה בקול רם לאנשים.

 << אורח >> ברוני חירמן: << אורח >>

נכון, אבל שוב, אם קניתי רכב אחר יותר חדש אז יכול להיות שאני אקבל קצת יותר.

 << דובר >> שלמה קרעי (הליכוד): << דובר >>

את תקבלי יותר.

 << דובר >> נירה שפק (יש עתיד): << דובר >>

או שלא קניתי, כי המצב קשה ומכרתי את האוטו ועברתי לתחבורה הציבורית.

 << אורח >> ברוני חירמן: << אורח >>

אם לא קניתי אז - - -

 << דובר >> ינון אזולאי (ש"ס): << דובר >>

נכון.

 << דובר >> שלמה קרעי (הליכוד): << דובר >>

בינתיים התחבורה הציבורית לא מספיק טובה כדי לוותר על הרכב, אז אפשר להניח שרובם, שמי שהיה צריך רכב עדיין צריך.

 << דובר >> שלומית ארליך: << דובר >>

כמה נוספו, ברוני, את יודעת?

 << אורח >> ברוני חירמן: << אורח >>

כמה נוספו? כן. נוספו 302,785.

 << דובר >> שלמה קרעי (הליכוד): << דובר >>

אמרתי, ההלכה אומרת שמי שגזל את הרבים או מי שגזל ולא יודע למי להחזיר, יעשה צרכי רבים, אז זה מה שהם עושים.

 << יור >> היו"ר אלכס קושניר: << יור >>

כלומר, נוספים?

 << אורח >> ברוני חירמן: << אורח >>

לא, חדשים, הדלתא זה 200 אלף.

 << יור >> היו"ר אלכס קושניר: << יור >>

200 אלף כלי רכב נוספו?

 << אורח >> ברוני חירמן: << אורח >>

קצת פחות מ-200 אלף, כן.

 << יור >> היו"ר אלכס קושניר: << יור >>

וואו.

 << אורח >> ברוני חירמן: << אורח >>

תראו, עודף הגבייה הממוצע זה פחות מתשעה שקלים, רק שנדע על איזה סכומים אנחנו מדברים.

 << דובר >> נירה שפק (יש עתיד): << דובר >>

כן, נכון, זה בסביבות העשרה שקלים, אבל יש כאלה שזה 28, יש כאלה שזה גם יותר.

 << אורח >> ברוני חירמן: << אורח >>

כן אבל זה משהו כמו פחות מאחוז ממצבת כלי הרכב, 28 שקלים.

 << דובר >> נירה שפק (יש עתיד): << דובר >>

בסדר גמור, אני קודם כל מאוד מברכת על זה שזה היה גילוי עצמי, כלומר, מערכת בקרה עצמית ולא עכשיו שמישהו חיכה ואם לא ידעו אז הזכירו.

הדבר השני, הוא ללמוד מזה כמו שאמר היו"ר, איך לומדים מזה הלאה. גם ינון שאל את זה, וזהו, שנטעה כמה שפחות.

 << יור >> היו"ר אלכס קושניר: << יור >>

טוב.

 << דובר >> ינון אזולאי (ש"ס): << דובר >>

רגע אדוני, לפני ההקראה, אני רוצה לאחל מזל טוב לליאל קושניר, יש לה בת מצווה - - -

 << יור >> היו"ר אלכס קושניר: << יור >>

אבל לא היום.

 << דובר\_המשך >> ינון אזולאי (ש"ס): << דובר\_המשך >>

מה זה משנה? בשביל זה היום אני לא רוצה גם להמשיך איפה אתה תהיה, אז אנחנו בוועדת כספים גם חשבנו על זה, ואנחנו מעניקים לה מתנה ששולחים את אבא היום יותר מוקדם הביתה, כדי שיספיק לעשות את מה שהוא תכנן.

 << יור >> היו"ר אלכס קושניר: << יור >>

תודה רבה, תודה תודה.

 << דובר >> נירה שפק (יש עתיד): << דובר >>

מזל טוב לליאל.

 << דובר >> ינון אזולאי (ש"ס): << דובר >>

אנחנו נשתדל לצמצם את הזמנים כך שעד השעה 20:00 בערב אבא יהיה - - -

 << דובר >> נירה שפק (יש עתיד): << דובר >>

לא, ינון, אל תהרוס.

 << יור >> היו"ר אלכס קושניר: << יור >>

21:30, אז אני אהיה בבית.

 << דובר >> ינון אזולאי (ש"ס): << דובר >>

כמה שיותר מוקדם, יהיה בסדר, שיהיה לה מזל טוב והרבה נחת להורים.

 << יור >> היו"ר אלכס קושניר: << יור >>

תודה רבה.

 << דובר >> שלמה קרעי (הליכוד): << דובר >>

מה התאריך העברי?

 << יור >> היו"ר אלכס קושניר: << יור >>

לא, יום ההולדת הוא בקיץ.

 << דובר >> נעמה לזימי (העבודה): << דובר >>

אבל קושניר, עם הלו"ז שלך תשקיע בה.

 << דובר >> נירה שפק (יש עתיד): << דובר >>

אבל אנחנו יודעים - - -

 << דובר >> ינון אזולאי (ש"ס): << דובר >>

אנחנו יודעים על היום משהו.

 << דובר >> נעמה לזימי (העבודה): << דובר >>

תשקיע בה בפגרה, כי עם הלו"ז שלך אתה חייב לתת לה את הזמן - - -

 << דובר >> ינון אזולאי (ש"ס): << דובר >>

בגלל זה אנחנו אמרנו את זה היום.

 << יור >> היו"ר אלכס קושניר: << יור >>

תודה.

 << דובר >> נירה שפק (יש עתיד): << דובר >>

אמרנו היום קודם כל בשביל להיות ראשונים. בפעם השנייה, אנחנו רוצים להגיד, אתה יוצא איתה לטיול וסוף סוף זה זמן אבא איתה, תהנה.

 << יור >> היו"ר אלכס קושניר: << יור >>

כן.

 << דובר >> ינון אזולאי (ש"ס): << דובר >>

אז את זה היא גילתה, אני לא.

 << דובר >> נירה שפק (יש עתיד): << דובר >>

אנחנו משחררים, אנחנו אפילו לא נותנים לך בלגנים - - -

 << דובר >> שלמה קרעי (הליכוד): << דובר >>

אבל למה את מגלה את ההפתעה, נירה? אולי היא לא יודעת?

 << יור >> היו"ר אלכס קושניר: << יור >>

אני אבקש מטמיר לעשות את הוועדות בזום במהלך חול המועד.

 << דובר >> נירה שפק (יש עתיד): << דובר >>

לא, לא, אנחנו לא מאשרים.

 << דובר >> ינון אזולאי (ש"ס): << דובר >>

ואנחנו נותנים לאבא גם חופש במהלך פגרת הקיץ, כמה שהוא רוצה הוא יכול לצאת לחו"ל. לא בפגרה, במושב הקיץ.

 << יור >> היו"ר אלכס קושניר: << יור >>

כן, תודה רבה.

 << דובר >> נירה שפק (יש עתיד): << דובר >>

אני מבטיחה לך שינון לא ישלח הודעות, לא סמסים, לא מיילים, גם קרעי.

 << דובר >> ינון אזולאי (ש"ס): << דובר >>

לא, וואטסאפ אני מתחייב לא לשלוח.

 << יור >> היו"ר אלכס קושניר: << יור >>

כן, וואטסאפ הוא לא ישלח, אני לא מצפה ממנו לוואטסאפ.

כן, הקראה, משרד התחבורה בבקשה.

 << אורח >> ברוני חירמן: << אורח >>

טיוטת תקנות התעבורה (הוראת שעה), התשפ"ב - 2022

|  |  |  |
| --- | --- | --- |
|  |  | בתוקף סמכותי לפי סעיף 70(10) לפקודת התעבורה, באישור שר האוצר לפי סעיף 39ב לחוק יסודות התקציב, התשמ"ה - 1985, ובאישור ועדת הכספים של הכנסת לפי סעיף 1(ב) לחוק יסוד: משק המדינה, אני מתקינה תקנות אלה: |
| הוראת שעה |  | על אף האמור בתקנות התעבורה, התשכ"א- 1961 בתקופה שמיום –  |

כאן אנחנו מתקנים את ה-1 באפריל ל-1 ביולי, כמו אמרנו.

 << דובר >> שלומית ארליך: << דובר >>

אז זה יהיה ב' בתמוז.

 << אורח >> ברוני חירמן: << אורח >>

ב' בתמוז התשפ"ב ו-1 ביולי 2022.

 << יור >> היו"ר אלכס קושניר: << יור >>

ביוני.

 << דובר >> שלומית ארליך: << דובר >>

יולי.

 << אורח >> ברוני חירמן: << אורח >>

יולי.

 << יור >> היו"ר אלכס קושניר: << יור >>

יולי?

 << דובר\_המשך >> ברוני חירמן: << דובר\_המשך >>

בגלל שאמרנו שאנחנו צריכים את החודשיים מראש ואנחנו כבר באמצע אפריל.

 << יור >> היו"ר אלכס קושניר: << יור >>

אוקיי.

 << דובר\_המשך >> ברוני חירמן: << דובר\_המשך >>

אוקיי. פה את תוכלי לעזור לי עם תאריך עברי של 30 ביוני?

 << דובר >> שלומית ארליך: << דובר >>

כן, אז עוד שנייה אנחנו נמצא אותו.

 << יור >> היו"ר אלכס קושניר: << יור >>

30 ביוני.

 << דובר >> ינון אזולאי (ש"ס): << דובר >>

אין 30 ביוני, יש?

 << יור >> היו"ר אלכס קושניר: << יור >>

30 יש, 31 אין.

 << דובר >> ינון אזולאי (ש"ס): << דובר >>

30 ביוני זה א' בתמוז.

 << אורח >> ברוני חירמן: << אורח >>

אז עד יום א' בתמוז - - -

 << יור >> היו"ר אלכס קושניר: << יור >>

תשפ"ג.

 << דובר >> ינון אזולאי (ש"ס): << דובר >>

לא, תשפ"ב.

 << יור >> היו"ר אלכס קושניר: << יור >>

לא, תשפ"ג זה עוד שנה.

 << דובר >> ינון אזולאי (ש"ס): << דובר >>

אה, תשפ"ג, אז חכי, זה יותר מידי להריץ את זה.

 << דובר >> שלומית ארליך: << דובר >>

י"א בתמוז התשפ"ג.

 << אורח >> ברוני חירמן: << אורח >>

|  |  |  |
| --- | --- | --- |
|  |  | - - עד יום י"א בתמוז התשפ"ג (30 ביוני 2023), יקראו את סכומי האגרות הקבועים בפרט 2(א) בחלק ג' בתוספת הראשונה, כאילו הם מופחתים בסכומים המפורטים להלן: |

 << דובר >> שלומית ארליך: << דובר >>

זה בעצם מתייחס, הפרט הזה, לאגרה בעד רישיונות ושינוי רישום הבעלות לכלי רכב, ובעד הבדיקה שלהן, נכון?

 << אורח >> ברוני חירמן: << אורח >>

עוד פעם? הכותרת של הטבלה?

 << דובר >> שלומית ארליך: << דובר >>

הפרט הזה מתייחס לאגרה בעד רישיונות ושינוי רישום הבעלות לכלי רכב, ובעד הבדיקה שלהן, נכון? אלה סוגי האגרות?

 << אורח >> ברוני חירמן: << אורח >>

זה קבוע, אני יכולה להקריא לך מהתקנות.

 << דובר >> שלומית ארליך: << דובר >>

אוקיי.

 << אורח >> ברוני חירמן: << אורח >>

"אגרה בעד רישיון לרכב נוסעים פרטי, למעט אופנוע ואוטובוס פרטי שנרשם לראשונה מיום 1 באפריל 1996, להלן היום הקובע, או לאחריו, מקבוצת מחיר מן המפורטות בטבלאות שבנספח א' לפי העניין. להלן קבוצת מחיר כמצוין בטור א' בטבלה שלהלן, או בעד חידוש רישיון כאמור כקבוע לצד כל קבוצה בטורים ב-ה, לפי העניין, אגרה בשקלים חדשים כשהרישיון ניתן לתקופה של שנה"

זו הכותרת של הטבלה. עכשיו להקריא את כל הסכומים?

 << יור >> היו"ר אלכס קושניר: << יור >>

כן.

 << דובר\_המשך >> ברוני חירמן: << דובר\_המשך >>

אוקיי.

 << דובר >> שלומית ארליך: << דובר >>

אז בעצם, אתם לא מציינים פה את מחיר האגרה אלא את ההפחתה?

 << אורח >> ברוני חירמן: << אורח >>

לא, את ההפחתות, כי זה טורים ועמודות קבועים.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |

|  |  |  |  |  |
| --- | --- | --- | --- | --- |
| א | ב | ג | ד | ה |
| קבוצת מחיר | ששנת ייצורו או מועד עלייתו לכביש עד 3 שנים | ששנת ייצורו או מועד עלייתו לכביש 4 עד 6 שנים | ששנת ייצורו או מועד עלייתו לכביש 7 עד 10 שנים | ששנת ייצורו או מועד עלייתו לכביש מעל 10 שנים |
| 1 | **6** | **6** | **5** | **4** |
| 2 | **9** | **7** | **6** | **6** |
| 3 | **9** | **9** | **7** | **6** |
| 4 | **12** | **10** | **9** | **7** |
| 5 | **14** | **11** | **10** | **7** |
| 6 | **19** | **14** | **11** | **8** |
| 7 | **28** | **19** | **14** | **9** |

 |

 << יור >> היו"ר אלכס קושניר: << יור >>

זהו?

 << דובר\_המשך >> ברוני חירמן: << דובר\_המשך >>

זהו.

 << יור >> היו"ר אלכס קושניר: << יור >>

אוקיי. נצביע על התקנות.

הצבעה

בעד – 5

נגד – 0

נמנעים – 0

**התקנות אושרו**

היום אנחנו בפה אחד חזק.

 << דובר >> שלמה קרעי (הליכוד): << דובר >>

שירת הברבור.

 << יור >> היו"ר אלכס קושניר: << יור >>

אז התקנות אושרו, תודה רבה. אנחנו עוברים לדיון הבא.

 << סיום >> הישיבה ננעלה בשעה 12:47. << סיום >>